FINNOMENA Market Alert: ตลาดหุ้นเอเชียร่วงหนักรับการประชุม Fed - FINNOMENA
ตลาดหุ้นเอเชียปรับตัวลงหลังรับรู้ผลการประชุมธนาคารกลางสหรัฐฯ (Fed) ที่มีมติคงอัตราดอกเบี้ยไว้ที่ 0-0.25% แต่เปิดเผยมุมมองว่าจะมีการขึ้นดอกเบี้ยในเร็วๆนี้
27 ม.ค. 2565

ตลาดหุ้นเอเชียปรับตัวลง หลังรับรู้ผลการประชุมธนาคารกลางสหรัฐฯ (Fed) ที่มีมติคงอัตราดอกเบี้ยไว้ที่ 0-0.25% แต่เปิดเผยมุมมองว่าจะมีการขึ้นดอกเบี้ยในเร็วๆ นี้ พร้อมกล่าวถึงการลดขนาดงบดุลด้วยนโยบาย QT โดยไม่มีการเปิดเผยกำหนดการที่แน่นอนทั้งการขึ้นดอกเบี้ยและการใช้นโยบาย QT เมื่อพิจารณาถ้อยแถลงจากนาย Jerome Powell ในกรณีการขึ้นดอกเบี้ยและกำหนดการที่ไม่ชัดเจน ตลาดมองว่ามีท่าที Hawkish มากกว่าคาดการณ์เล็กน้อย
ดัชนีตลาดหุ้นเอเชียเช้านี้ (11.20) จึงปรับตัวลง ดังนี้
Nikkei 225 ปรับตัวลง 3.0%
Hang Seng ปรับตัวลง 2.7%
KOSPI ปรับตัวลง 3.39%
CSI 300 ปรับตัวลง 0.99%
SET ปรับตัวลง 1.03%
FINNOMENA Investment Team มองว่าการประชุม Fed รอบนี้มีภาพรวมท่าทีเป็นไปตามที่ตลาดคาด แต่มีสัญญาณไปทาง Hawkish มากขึ้น ดังนั้นตลาดอาจถูกกดดันด้วยความกังวลดังกล่าวในระยะสั้นสลับกับการฟื้นตัวของหุ้นในกลุ่มที่มีผลประกอบการแข็งแกร่ง ซึ่งในเชิงพื้นฐานกำไรหุ้นใน S&P500 ไตรมาส 4 ที่กำลังทยอยประกาศออกมา (119 จาก 500 บริษัท) ยังดีกว่าคาดราว 5% และเติบโตกว่า 23% เมื่อเทียบกับปีก่อน (ข้อมูล ณ วันที่ 27/01/2022)
FINNOMENA Investment Team เห็นว่านี่ไม่ใช่จังหวะที่จะลดความเสี่ยงหรือตัดขายหุ้น แม้ในระยะสั้น (3-6 เดือน) อาจจะยังมีแรงกดดันจาก Fed และเงินเฟ้อ ในระยะยาวผลประกอบการที่ยังคงเติบโตจะสนับสนุนให้หุ้นปรับตัวขึ้นได้หลังแรงกดดันประเด็น Fed ลดลงไป จึงมองว่าเป็นจังหวะทยอยลงทุนในสินทรัพย์เสี่ยงแนว Secular Growth ซึ่งเป็นบริษัทที่มีความเกี่ยวข้องกับชีวิตประจำวัน เช่น กลุ่มเทคโนโลยีขนาดใหญ่ ที่ยังมีโอกาสเติบโตได้ในระยะยาว
Source: Bloomberg, CNBC
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเอเชีย
แชร์บทความ: